Ericu950/Stoicheia-meter-silver huggingface dataset:
φανήσεται γὰρ τούτων οὐδὲν πεποιηκώς .
προσέχετ , ἄνδρες δικασταί , τὸν νοῦν ἀναγιγνωσκομένοις τοῖς νόμοις .
ΕπΙχΕΙΡΟτΟνΙΑ ΝΟΜΩΝ .
ἐπὶ δὲ τῆς πρώτης πρυτανείας τῇ ἑνδεκάτῃ ἐν τῷ δήμῳ , ἐπειδὰν εὔξηται ὁ κῆρυξ , ἐπιχειροτονίαν ποιεῖν τῶν νόμων , πρῶτον μὲν περὶ τῶν βουλευτικῶν , δεύτερον δὲ τῶν κοινῶν , εἶτα οἳ κεῖνται τοῖς ἐννέα ἄρχουσιν , εἶτα τῶν ἄλλων ἀρχῶν 0 1 2 .
ἡ δὲ χειροτονία ἔστω ἡ προτέρα , ὅτῳ δοκοῦσιν ἀρκεῖν οἱ νόμοι οἱ βουλευτικοί , ἡ δ ὑστέρα , ὅτῳ μὴ δοκοῦσιν 0 1 2 ·
εἶτα τῶν κοινῶν κατὰ τ αὐτά 0 .
τὴν δ ἐπιχειροτονίαν εἶναι τῶν νόμων κατὰ τοὺς νόμους τοὺς κειμένους .
ἐὰν δέ τινες τῶν νόμων τῶν κειμένων ἀποχειροτονηθῶσι , τοὺς πρυτάνεις , ἐφ ὧν ἂν ἡ ἐπιχειροτονία γένηται , ποιεῖν περὶ τῶν ἀποχειροτονηθέντων τὴν τελευταίαν τῶν τριῶν ἐκκλησιῶν 0 ·
τοὺς δὲ προέδρους , οἳ ἂν τυγχάνωσι προεδρεύοντες ἐν ταύτῃ τῇ ἐκκλησίᾳ , χρηματίζειν ἐπάναγκες πρῶτον μετὰ τὰ ἱερὰ περὶ τῶν νομοθετῶν , καθ ὅ τι καθεδοῦνται , καὶ περὶ τοῦ ἀργυρίου , ὁπόθεν τοῖς νομοθέταις ἔσται 0 ·
τοὺς δὲ νομοθέτας εἶναι ἐκ τῶν ὀμωμοκότων τὸν ἡλιαστικὸν ὅρκον .
ἐὰν δ οἱ πρυτάνεις μὴ ποιήσωσι κατὰ τὰ γεγραμμένα τὴν ἐκκλησίαν ἢ οἱ πρόεδροι μὴ χρηματίσωσι , ὀφείλειν τῶν μὲν πρυτάνεων ἕκαστον χιλίας δραχμὰς ἱερὰς τῇ Ἀθηνᾷ , τῶν δὲ προέδρων ἕκαστος ὀφειλέτω τετταράκοντα δραχμὰς ἱερὰς τῇ Ἀθηνᾷ 0 .
καὶ ἔνδειξις αὐτῶν ἔστω πρὸς τοὺς θεσμοθέτας , καθάπερ ἐάν τις ἄρχῃ ὀφείλων τῷ δημοσίῳ 0 ·
οἱ δὲ θεσμοθέται τοὺς ἐνδειχθέντας εἰσαγόντων εἰς τὸ δικαστήριον κατὰ τὸν νόμον , ἢ μὴ ἀνιόντων εἰς Ἄρειον πάγον , ὡς καταλύοντες τὴν ἐπανόρθωσιν τῶν νόμων 0 .
πρὸ δὲ τῆς ἐκκλησίας ὁ βουλόμενος Ἀθηναίων ἐκτιθέτω πρόσθεν τῶν ἐπωνύμων γράψας τοὺς νόμους οὓς ἂν τιθῇ , ὅπως ἂν πρὸς τὸ πλῆθος τῶν ἐκτεθέντων νόμων ψηφίσηται ὁ δῆμος περὶ τοῦ χρόνου τοῖς νομοθέταις .
ὁ δὲ τιθεὶς τὸν καινὸν νόμον ἀναγράψας εἰς λεύκωμα ἐκτιθέτω πρόσθεν τῶν ἐπωνύμων ὁσημέραι , ἕως ἂν ἡἐκκλησία γένηται .
αἱρεῖσθαι δὲ καὶ τοὺς συναπολογησομένους τὸν δῆμον τοῖς νόμοις , οἳ ἂν ἐν τοῖς νομοθέταις λύωνται , πέντε ἄνδρας ἐξ Ἀθηναίων ἁπάντων , τῇ ἑνδεκάτῃ τοῦ ἑκατομβαιῶνος μηνός .
οὗτοι πάντες οἱ νόμοι κεῖνται πολὺν ἤδη χρόνον , ὦ ἄνδρες δικασταί , καὶ πεῖραν αὑτῶν πολλάκις δεδώκασ ὅτι συμφέροντες ὑμῖν εἰσιν , καὶ οὐδεὶς πώποτ ἀντεῖπεν μὴ οὐ καλῶς ἔχειν αὐτούς .
οὐδὲν γὰρ ὠμὸν οὐ δὲ βίαιον οὐ δ ὀλιγαρχικὸν προστάττουσιν , ἀλλὰ τ οὐναντίον πάντα φιλανθρώπως καὶ δημοτικῶς φράζουσι πράττειν .
καὶ πρῶτον μὲν ἐφ ὑμῖν ἐποίησαν διαχειροτονίαν , πότερον εἰσοιστέος ἐστὶ νόμος καινὸς ἢ δοκοῦσιν ἀρκεῖν οἱ κείμενοι ·
μετὰ ταῦτα δέ , ἂν χειροτονῆτ εἰσφέρειν , οὐκ εὐθὺς τιθέναι προσέταξαν , ἀλλὰ τὴν τρίτην ἀπέδειξαν ἐκκλησίαν , καὶ οὐ δ ἐν ταύτῃ τιθέναι δεδώκασιν , ἀλλὰ σκέψασθαι καθ ὅ τι τοὺς νομοθέτας καθιεῖτε .
ἐν δὲ τῷ μεταξὺ χρόνῳ τούτῳ προσέταξαν τοῖς βουλομένοις εἰσφέρειν ἐκτιθέναι τοὺς νόμους πρόσθεν τῶν ἐπωνύμων , ἵν ὁ βουλόμενος σκέψηται , κ ἂν ἀσύμφορον ὑμῖν κατίδῃ τι , φράσῃ καὶ κατὰ σχολὴν ἀντείπῃ .
τούτων μέντοι τοσούτων ὄντων οὐδὲν πεποίηκε Τιμοκράτης οὑτοσί ·
οὔ τε γὰρ ἐξέθηκε τὸν νόμον , οὔ τ ἔδωκεν εἴ τις ἐβούλετ ἀναγνοὺς ἀντειπεῖν , οὔ τ ἀνέμεινεν οὐδένα τῶν τεταγμένων χρόνων ἐν τοῖς νόμοις , ἀλλὰ τῆς ἐκκλησίας , ἐν ᾗ τοὺς νόμους ἐπεχειροτονήσατε , οὔσης ἑνδεκάτῃ τοῦ ἑκατομβαιῶνος μηνός , δωδεκάτῃ τὸν νόμον εἰσήνεγκεν , εὐθὺς τῇ ὑστεραίᾳ , καὶ ταῦτ ὄντων Κρονίων καὶ διὰ ταῦτ ἀφειμένης τῆς βουλῆς , διαπραξάμενος μετὰ τῶν ὑμῖν ἐπιβουλευόντων καθέζεσθαι νομοθέτας διὰ ψηφίσματος ἐπὶ τῇ τῶν Παναθηναίων προφάσει .
βούλομαι δ ὑμῖν τὸ ψήφισμ αὔτ ἀναγνῶναι τὸ νικῆσαν , ἵν ἴδηθ ὅτι πάντα συνταξάμενοι καὶ οὐδὲν ἀπὸ τ αὐτομάτου τούτων ἔπραττον .
λαβὲ τὸ ψήφισμ αὐτοῖς καὶ ἀναγίγνωσκε σύ .
ἐπὶ τῆς Πανδιονίδος πρώτης , ἑνδεκάτῃ τῆς πρυτανείας , Ἐπικράτης εἶπεν , ὅπως ἂν τὰ ἱερὰ θύηται καὶ ἡ διοίκησις ἱκανὴ γένηται καὶ εἴ τινος ἐνδεῖ πρὸς τὰ Παναθήναια διοικηθῇ , τοὺς πρυτάνεις τοὺς τῆς Πανδιονίδος καθίσαι νομοθέτας αὔριον , τοὺς δὲ νομοθέτας εἶναι ἕνα καὶ χιλίους ἐκ τῶν ὀμωμοκότων , συννομοθετεῖν δὲ καὶ τὴν βουλήν 0 .
ἐνθυμήθητε ἀναγιγνωσκομένου τοῦ ψηφίσματος ὡς τεχνικῶς ὁ γράφων αὐτὸ τὴν διοίκησιν καὶ τὸ τῆς ἑορτῆς προστησάμενος κατεπεῖγον , ἀνελὼν τὸν ἐκ τῶν νόμων χρόνον , αὐτὸς ἔγραψεν αὔριον νομοθετεῖν , οὐ μὰ Δί οὐχ ἵν ὡς κάλλιστα γένοιτό τι τῶν περὶ τὴν ἑορτήν  οὐ δὲ γὰρ ἦν ὑπόλοιπον οὐ δ ἀδιοίκητον οὐδέν  , ἀλλ ἵνα μὴ προαισθομένου μηδενὸς ἀνθρώπων μη δ ἀντειπόντος τεθείη καὶ γένοιτο κύριος αὐτοῖς ὅδ ὁ νῦν ἀγωνιζόμενος νόμος .
καθεζομένων γὰρ τῶν νομοθετῶν , περὶ μὲν τούτων , τῆς διοικήσεως καὶ τῶν Παναθηναίων , οὔ τε χείρον οὔ τε βελτίω νόμον οὐδέν εἰσήνεγκεν οὐδείς , περὶ δ ὧν οὔ τε τὸ ψήφισμ ἐκέλευεν οἵ τε νόμοι κωλύουσιν , Τιμοκράτης οὑτοσὶ κατὰ πολλὴν ἡσυχίαν ἐνομοθέτει , κυριώτερον μὲν νομίσας τὸν ἐκ τοῦ ψηφίσματος ἢ τὸν ἐν τοῖς νόμοις εἰρημένον χρόνον , οὐ δ ὁτιοῦν δὲ φοβηθεὶς εἰ ἁπάντων ὑμῶν ἀγόντων ἱερομηνίαν , καὶ νόμου κειμένου μή τ ἰδίᾳ μή τε κοινῇ μηδὲν ἀλλήλους ἀδικεῖν ἐν τούτῳ τῷ χρόνῳ , μη δὲ χρηματίζειν ὅ τι ἂν μὴ περὶ τῆς ἑορτῆς ᾖ , αὐτὸς οὐχ ἕνα τὸν τυχόντα , ἀλλ ὅλην ἀδικῶν φανήσεται τὴν πόλιν 0 .
καίτοι πῶς οὐ δεινόν , εἰδότα μὲν τοὺς νόμους , ὧν ὀλίγῳ πρότερον πάντες ἠκούσατε , κυρίους ὄντας , εἰδότα δ οὐκ ἐῶνθ ἕτερον νόμον ψήφισμ οὐδέν , οὐ δ ἂν ἔννομον ᾖ , νόμου κυριώτερον εἶναι , γράψαι καὶ θεῖναι νόμον ὑμῖν κατὰ ψήφισμα , ὃ καὶ αὐτὸ παρὰ τοὺς νόμους εἰρημένον ᾔδει 0 ;
ἢ πῶς οὐ σχέτλιον τὴν μὲν πόλιν ἑκάστῳ ἡμῶν δεδωκέναι ἄδειαν τοῦ μή τι παθεῖν ἀηδὲς ἢ δεινὸν ἐν τούτῳ τῷ χρόνῳ ποιήσασαν ἱερομηνίαν , αὐτὴν δὲ μὴ τετυχηκέναι ταύτης τῆς ἀσφαλείας παρὰ Τιμοκράτους , ἀλλ ἐν αὐτῇ τῇ ἱερομηνίᾳ τὰ μέγιστ ἠδικῆσθαι 0 ;
τί γὰρ ἄν τις μεῖζον ἠδίκησ ἰδιώτης ἀνὴρ ἢ καταλύων τοὺς νόμους αὐτῆς , δι ὧν οἰκεῖται ;
ὅτι μὲν τοίνυν οὐδὲν ὧν προσῆκέν τε καὶ κελεύουσιν οἱ νόμοι πεποίηκεν , εἰς τὰ προειρημένα τις σκοπῶν ἂν γνοίη .
ὅτι δ οὐ μόνον κατὰ τοῦτ ἀδικεῖ , εἰ παραβὰς τὸν χρόνον τὸν ἐκ τῶν νόμων καὶ τὸ βουλεύσασθαι καὶ σκέψασθαι περὶ τούτων ὑμᾶς παντελῶς ἀνελὼν οὔσης ἱερομηνίας ἐνομοθέτει , ἀλλὰ καὶ κατ ἐκεῖνο , ὅτι πᾶσιν ἐναντίον εἰσενήνοχεν τοῖς οὖσι νόμοις , αὐτίκα δὴ μάλ ἀκριβῶς μαθήσεσθε .
ἀνάγνωθι δέ μοι λαβὼν τουτονὶ πρῶτον τὸν νόμον , ὃς διαρρήδην οὐκ ἐᾷ νόμον οὐδέν ἐναντίον εἰσφέρειν , ἐὰν δέ τις εἰσφέρῃ , γράφεσθαι κελεύει .
ἀναγίγνωσκε .
τῶν δὲ νόμων τῶν κειμένων μὴ ἐξεῖναι λῦσαι μηδένα , ἐὰν μὴ ἐν νομοθέταις 0 .
τότε δ ἐξεῖναι τῷ βουλομένῳ Ἀθηναίων λύειν , ἕτερον τιθέντι ἀνθ ὅτου ἂν λύῃ .
διαχειροτονίαν δὲ ποιεῖν τοὺς προέδρους περὶ τούτων τῶν νόμων , πρῶτον μὲν περὶ τοῦ κειμένου , εἰ δοκεῖ ἐπιτήδειος εἶναι τῷ δήμῳ τῷ Ἀθηναίων ἢ οὔ , ἔπειτα περὶ τοῦ τιθεμένου 0 .
ὁπότερον δ ἂν χειροτονήσωσιν οἱ νομοθέται , τοῦτον κύριον εἶναι .
ἐναντίον δὲ νόμον μὴ ἐξεῖναι τιθέναι τῶν νόμων τῶν κειμένων μηδενί 0 .
ἐὰν δέ τις λύσας τινὰ τῶν νόμων τῶν κειμένων ἕτερον ἀντιθῇ μὴ ἐπιτήδειον τῷ δήμῳ τῷ Ἀθηναίων ἢ ἐναντίον τῶν κειμένων τῳ , τὰς γραφὰς εἶναι κατ αὐτοῦ κατὰ τὸν νόμον ὃς κεῖται ἐάν τις μὴ ἐπιτήδειον θῇ νόμον 0 .
ἠκούσατε μὲν τοῦ νόμου ·
πολλῶν δὲ καλῶς κειμένων νόμων τῇ πόλει οὐδενὸς ἧττον ἡγοῦμαι καὶ τοῦτον ἀξίως ἐπαίνου γεγράφθαι .
σκέψασθε γὰρ ὡς δικαίως καὶ σφόδρ ὑπὲρ τοῦ δήμου κεῖται .
οὐκ ἐᾷ τοῖς ὑπάρχουσι νόμοις ἐναντίον εἰσφέρειν , ἐὰν μὴ λύσῃ τὸν πρότερον κείμενον .
πρῶτον μὲν ἵν ὑμῖν ἐξῇ τὰ δίκαια ψηφίζεσθαι μετ εὐσεβείας .
εἰ γὰρ εἴησαν δύ ἐναντίοι νόμοι , καί τινες ἀντίδικοι παρ ὑμῖν ἀγωνίζοιντο ἢ περὶ δημοσίων ἢ περὶ ἰδίων πραγμάτων , ἀξιοίη δ ἑκάτερος νικᾶν μὴ τὸν αὐτὸν δεικνύων νόμον , οὔ τ ἀμφοτέροις ἔνι δήπου ψηφίσασθαι ·
οὔ τε θατέρῳ ψηφιζομένους εὐορκεῖν 0 ·
παρὰ γὰρ τὸν ἐναντίον , ὄντα δ ὁμοίως κύριον , ἡ γνῶσις συμβαίνει .
τοῦτό τ οὖν ὑπὲρ ὑμῶν φυλαττόμενος ταῦτα προεῖπε καὶ ἔτι πρὸς τούτῳ βουλόμενος φύλακας ὑμᾶς τῶν νόμων καταστῆσαι ·
ᾔδει γὰρ ἐκεῖνο , ὅτι τὰς ἄλλας ἃς γέγραφ αὐτῶν φυλακὰς ἔστι πολλαχῇ διακρούσασθαι .
τοὺς συνηγόρους , οὓς χειροτονεῖτε , δύναιτ ἂν πεῖσαί τις σιωπᾶν .
ἐκτιθέναι κελεύει τοῦ προειδέναι πάντας ·
τάχ ἄν , εἰ τύχοι , τοὺς μὲν ἀντειπόντας ἂν εἰ προαίσθοιντο , λάθοι , οἱ δ οὐδὲν προσέχοντες ἀναγνοῖεν ἄν .
ἀλλὰ γράψασθαι νὴ Δί ἕκαστον ἔστιν , ὃ κ ἀγὼ νυνὶ πεποίηκα ·
κ ἀνταῦθα , ἂν ἀπαλλάξῃ τις τὸν ἐπιστάντα , ἡ πόλις παρακέκρουσται .
τίς οὖν μόνη φυλακὴ καὶ δικαία καὶ βέβαιος τῶν νόμων 0 ;
ὑμεῖς οἱ πολλοί 0 ·
οὔ τε γὰρ τὸ γνῶναι καὶ δοκιμάσαι τὸ βέλτιστον ἐξελέσθαι δύναιτ ἂν ὑμῶν οὐ δὲ εἷς , οὔ τ ἀπαλλάξας καὶ διαφθείρας πεῖσαι τὸν χείρω θέσθαι νόμον ἀντὶ τοῦ κρείττονος .
διὰ ταῦτα πάντ ἐφ ἑκάστην ἀπαντᾷ τὴν ὁδὸν τῶν ἀδικημάτων , κωλύων καὶ οὐκ ἐῶν βαδίζειν τοὺς ἐπιβουλεύοντας ὑμῖν .
ταῦτα πάντα Τιμοκράτης , οὕτω καλῶς καὶ δικαίως κείμενα , ἠφάνισεν , ἐξήλειψεν , ὅσον ἦν ἐπὶ τούτῳ , καὶ νόμον εἰσήνεγκεν ἅπασιν ἐναντίον , ὡς ἔπος εἰπεῖν , τοῖς οὖσιν , οὐ παραναγνούς , οὐ λύσας , οὐ δοὺς αἵρεσιν , οὐκ ἄλλο ποιήσας οὐδὲν τῶν προσηκόντων .
ὡς μὲν οὖν ἔνοχος τῇ γραφῇ καθέστηκεν , ἐναντίον εἰσενηνοχὼς τοῖς οὖσι νόμοις , οἶμαι πάντας ὑμᾶς ᾐσθῆσθαι ·
ἵνα δ εἰδῆτε παρ οἵους νόμους οἷον οὗτος εἰσήνεγκεν , ἀναγνώσεται πρῶτον ὑμῖν τὸν τούτου νόμον , εἶτα τοὺς ἄλλους , οἷς οὗτος ἐναντίος ἐστίν .
ἐπὶ τῆς Πανδιονίδος πρώτης , δωδεκάτῃ τῆς πρυτανείας , Τιμοκράτης εἶπεν , καὶ εἴ τινι τῶν ὀφειλόντων τῷ δημοσίῳ προστετίμηται κατὰ νόμον ἢ κατὰ ψήφισμα δεσμοῦ ἢ τὸ λοιπὸν προστιμηθῇ , εἶναι αὐτῷ ἢ ἄλλῳ ὑπὲρ ἐκείνου ἐγγυητὰς καταστῆσαι τοῦ ὀφλήματος , οὓς ἂν ὁ δῆμος χειροτονήσῃ , ἦ μὴν ἐκτείσειν τὸ ἀργύριον ὃ ὦφλεν .
τοὺς δὲ προέδρους ἐπιχειροτονεῖν ἐπάναγκες , ὅταν τις καθιστάναι βούληται 0 .
τῷ δὲ καταστήσαντι τοὺς ἐγγυητάς , ἐὰν ἀποδιδῷ τῇ πόλει τὸ ἀργύριον ἐφ ᾧ κατέστησε τοὺς ἐγγυητάς , ἀφεῖσθαι τοῦ δεσμοῦ 0 .
ἐὰν δὲ μὴ καταβάλῃ τὸ ἀργύριον ἢ αὐτὸς ἢ οἱ ἐγγυηταὶ ἐπὶ τῆς ἐνάτης πρυτανείας , τὸν μὲν ἐξεγγυηθέντα δεδέσθαι , τῶν δὲ ἐγγυητῶν δημοσίαν εἶναι τὴν οὐσίαν 0 .
περὶ δὲ τῶν ὠνουμένων τὰ τέλη καὶ τῶν ἐγγυωμένων καὶ ἐκλεγόντων , καὶ τῶν τὰ μισθώσιμα μισθουμένων καὶ ἐγγυωμένων , τὰς πράξεις εἶναι τῇ πόλει κατὰ τοὺς νόμους τοὺς κειμένους .
ἐὰν δ ἐπὶ τῆς ἐνάτης ἢ δεκάτης πρυτανείας ὄφλῃ , τοῦ ὑστέρου ἐνιαυτοῦ ἐπὶ τῆς ἐνάτης πρυτανείας ἐκτίνειν .
ἀκηκόατε μὲν τοῦ νόμου , μνημονεύετε δ ἐξ αὐτοῦ μοι πρῶτον μὲν τὸ καὶ εἴ τινι τῶν ὀφειλόντων δεσμοῦ προστετίμηται ἢ τὸ λοιπὸν προστιμηθῇ , ἔπειθ ὅτι πλὴν περὶ τῶν τελωνῶν καὶ περὶ τῶν μισθουμένων , καὶ ὅσοι ταῦτ ἐγγυῶνται , χρῆσθαι κελεύει τῷ νόμῳ .
ὅλος μὲν γάρ ἐστιν ἅπασιν ἐναντίος τοῖς οὖσι , μάλιστα δὲ ταῦτα 0 ·
γνώσεσθε δὲ τοὺς νόμους ἀκούοντες αὐτούς .
διοκλῆς εἶπεν ·
τοὺς νόμους τοὺς πρὸ Εὐκλείδου τεθέντας ἐν δημοκρατίᾳ καὶ ὅσοι ἐπ Εὐκλείδου ἐτέθησαν καὶ εἰσὶν ἀναγεγραμμένοι , κυρίους εἶναι .
τοὺς δὲ μετ Εὐκλείδην τεθέντας καὶ τὸ λοιπὸν τιθεμένους κυρίους εἶναι ἀπὸ τῆς ἡμέρας ἧς ἕκαστος ἐτέθη , πλὴν εἴ τῳ προσγέγραπται χρόνος ὅντινα δεῖ ἄρχειν .
ἐπιγράψαι δὲ τοῖς μὲν νῦν κειμένοις τὸν γραμματέα τῆς βουλῆς τριάκοντα ἡμερῶν ·
τὸ δὲ λοιπόν , ὃς ἂν τυγχάνῃ γραμματεύων , προσγραφέτω παραχρῆμα τὸν νόμον κύριον εἶναι ἀπὸ τῆς ἡμέρας ἧς ἐτέθη .
καλῶς ἐχόντων τῶν νόμων , ὦ ἄνδρες δικασταί , τῶν ὑπαρχόντων , ὅδ ὁ νῦν ἀναγνωσθεὶς νόμος ὡσπερεὶ διώρισεν καὶ βεβαιοτέρους ἐποίησεν αὐτούς .
κελεύει γὰρ ἕκαστον ἀφ ἧς ἡμέρας ἐτέθη κύριον εἶναι , πλὴν εἴ τῳ χρόνος προσγέγραπται , τούτῳ δὲ τὸν γεγραμμένον ἄρχειν 0 .
ὅτι πολλοῖς τῶν νόμων προσεγέγραπτο τὸν δὲ νόμον εἶναι κύριον τόνδ ἀπὸ τοῦ μετὰ τὸν νῦν ἄρχοντα .
ὕστερον δὲ γράφων ὁ τιθεὶς ἐπὶ τούτοις τόνδε τὸν νόμον τὸν ἀνεγνωσμένον , οὐκ ἐνόμιζε δίκαιον εἶναι τοὺς αὐτοὺς τῶν νόμων ἀναγεγραμμένους ὕστερον ἢ ἐτέθησαν κυρίους εἶναι ἀνενεγκεῖν ἐπὶ τὴν ἡμέραν , ἀφ ἧς ἐτέθησαν , καὶ πρότερον ποιῆσαι κυρίους ἢ ὁ θεὶς ἕκαστον ἠξίωσεν 0 .
τούτῳ μέντοι τῷ νόμῳ σκέψασθ ὡς ἐναντίος ἐστὶν ὃν οὗτος τέθηκεν .
ὁ μέν γε κελεύει τὸν γεγραμμένον χρόνον ἢ τὴν ἡμέραν ἀφ ἧς ἂν τεθῇ κυρίαν εἶναι ·
ὁ δ ἔγραψεν καὶ εἴ τινι προστετίμηται , περὶ τῶν παρεληλυθότων λέγων .
καὶ οὐ δὲ τοῦθ ὥρισεν , ἄρχοντα προσγράψας ἀφ οὗ , ἀλλὰ πεποίηκεν οὐ μόνον πρὸ τῆς ἡμέρας ἐν ᾗ τέθηκε κύριον τὸν νόμον , ἀλλὰ καὶ πρὸ τοῦ γενέσθαι τιν ἡμῶν ·
ἀόριστον γὰρ ἅπαντα τὸν παρεληλυθότα προσπεριείληφε χρόνον .
καίτοι χρῆν σ , ὦ Τιμόκρατες , ἢ τοῦτον μὴ γράφειν ἢ ἐκεῖνον λύειν , οὐχ , ἵν ὃ βούλει σὺ γένηται , πάντα τὰ πράγματα συνταράξαι .
μη δὲ περὶ τῶν ἀτίμων , ὅπως χρὴ ἐπιτίμους αὐτοὺς εἶναι , μη δὲ περὶ τῶν ὀφειλόντων τοῖς θεοῖς ἢ τῷ δημοσίῳ τῷ Ἀθηναίων περὶ ἀφέσεως τοῦ ὀφλήματος ἢ τάξεως , ἐὰν μὴ ψηφισαμένων Ἀθηναίων τὴν ἄδειαν πρῶτον μὴ ἔλαττον ἑξακισχιλίων , οἷς ἂν δόξῃ κρύβδην ψηφιζομένοις 0 .
τότε δ ἐξεῖναι χρηματίζειν καθ ὅ τι ἂν τῇ βουλῇ καὶ τῷ δήμῳ δοκῇ .
ἄλλος οὗτος νόμος , οὐκ ἐῶν περὶ τῶν ἀτίμων οὐ δὲ τῶν ὀφειλόντων λέγειν οὐ δὲ χρηματίζειν περὶ ἀφέσεως τῶν ὀφλημάτων οὐ δὲ τάξεως , ἂν μὴ τῆς ἀδείας δοθείσης , καὶ ταύτης μὴ ἔλαττον ἢ ἑξακισχιλίων ψηφισαμένων 0 1 .
οὗτος δ ἔγραψεν ἄντικρυς , καὶ εἴ τινι τῶν ὀφειλόντων δεσμοῦ προστετίμηται , εἶναι τὴν ἄφεσιν πορισαμένῳ τοὺς ἐγγυησομένους , οὐ προτεθέντος οὐδενὸς περὶ τούτων , οὐ δὲ δοθείσης ἀδείας λέγειν .
καὶ ὁ μὲν νόμος , οὐ δ ἐπειδὰν τὴν ἄδειαν εὕρηταί τις , ἔδωκεν ὡς ἂν βούληται πράττειν , ἀλλ ὡς ἂν τῇ βουλῇ καὶ τῷ δήμῳ δοκῇ ·
τῷ δ οὐκ ἀπέχρησε τοῦτ ἀδικεῖν μόνον , εἰ μὴ δοθείσης τῆς ἀδείας λέγει καὶ νόμον εἰσφέρει περὶ τούτων , ἀλλὰ καὶ προσέτ οὐκ εἰς τὴν βουλήν , οὐκ εἰς τὸν δῆμον εἰπὼν περὶ τούτων οὐδέν , ἐν παραβύστῳ , τῆς βουλῆς μὲν ἀφειμένης , τῶν δ ἄλλων διὰ τὴν ἑορτὴν ἱερομηνίαν ἀγόντων , λάθρα τὸν νόμον εἰσήνεγκεν .
καίτοι χρῆν σ , ὦ Τιμόκρατες , εἰδότα τὸν νόμον τόνδ ὃν ἀνέγνω , εἴ τι δίκαιον ἐβούλου πράττειν , πρῶτον μὲν πρόσοδον γράψασθαι πρὸς τὴν βουλήν , εἶτα τῷ δήμῳ διαλεχθῆναι , κ ᾆθ οὕτως , εἰ πᾶσιν Ἀθηναίοις ἐδόκει , γράφειν καὶ νομοθετεῖν περὶ τούτων , καὶ τότε τοὺς χρόνους ἀναμείναντα τοὺς ἐκ τῶν νόμων , ἵνα τοῦτον τὸν τρόπον πράττων , εἰ καί τις ἐπεχείρει δεικνύειν οὐκ ἐπιτήδειον ὄντα τῇ πόλει τὸν νόμον , μὴ οὖν ἐπιβουλεύειν γ ἐδόκεις , ἀλλὰ γνώμῃ διαμαρτὼν ἀποτυχεῖν .
νῦν δὲ τῷ λάθρα καὶ ταχὺ καὶ παρὰ τοὺς νόμους ἐμβαλεῖν τὸν νόμον εἰς τοὺς νόμους καὶ μὴ θεῖναι , πᾶσαν ἀφῄρησαι σαυτοῦ τὴν συγγνώμην ·
τοῖς γὰρ ἄκουσιν ἁμαρτοῦσι μέτεστι συγγνώμης , οὐ τοῖς ἐπιβουλεύσασιν , ὃ σὺ νῦν εἴληψαι ποιῶν .
ἀλλὰ γὰρ αὐτίκ ἐρῶ περὶ τούτων .
νῦν δ ἀναγίγνωσκε τὸν ἑξῆς νόμον .
ἐὰν δέ τις ἱκετεύῃ ἐν τῇ βουλῇ ἢ ἐν τῷ δήμῳ περὶ ὧν δικαστήριον ἢ ἡ βουλὴ ἢ ὁ δῆμος κατέγνω , ἐὰν μὲν αὐτὸς ὁ ὀφλὼν ἱκετεύῃ πρὶν ἐκτεῖσαι , ἔνδειξιν εἶναι αὐτοῦ , καθάπερ ἐάν τις ὀφείλων τῷ δημοσίῳ ἡλιάζηται 0 1 ·
ἐὰν δ ἄλλος ὑπὲρ τοῦ ὠφληκότος ἱκετεύῃ πρὶν ἐκτεῖσαι , δημοσία ἔστω αὐτοῦ ἡ οὐσία ἅπασα .
ἐὰν δέ τις τῶν προέδρων δῷ τινι τὴν ἐπιχειροτονίαν , ἢ αὐτῷ τῷ ὠφληκότι ἢ ἄλλῳ ὑπὲρ ἐκείνου , πρὶν ἐκτεῖσαι , ἄτιμος ἔστω .
ἔστι μὲν ἔργον , ὦ ἄνδρες δικασταί , εἰ περὶ πάντων τῶν νόμων οἷς οὗτος ἐναντίον εἰσενήνοχεν ἐροῦμεν ·
ἄξιον δ , εἰ περί του καὶ ἄλλου , καὶ περὶ τοῦδ ὃν νῦν ἀνέγνω διελθεῖν 0 1 .
ὁ γὰρ τὸν νόμον τοῦτον , ὦ ἄνδρες Ἀθηναῖοι , θεὶς ᾔδει τὴν φιλανθρωπίαν καὶ τὴν πραότητα τὴν ὑμετέραν , καὶ διὰ ταύτην ἑώρα περὶ πολλῶν ὑμᾶς ἑκόντας ἤδη ποτὲ μεγάλα ζημιωθέντας .
βουλόμενος δὴ μηδεμίαν πρόφασιν τοῦ τὰ κοινὰ κακῶς ἔχειν ὑπολιπεῖν , τοὺς μετὰ τῶν νόμων κρίσει καὶ δικαστηρίῳ μὴ δίκαια ποιεῖν ἐγνωσμένους οὐκ ᾤετο δεῖν τῆς εὐηθείας τῆς ὑμετέρας ἀπολαύειν , τὸ δεῖσθαι καὶ μετὰ συμφορᾶς ἱκετεύειν ἔχοντας ἀφορμήν , ἀλλ ὅλως ἀπεῖπεν μή τ αὐτῷ μή τ ἄλλῳ μηδενὶ μή θ ἱκετεύειν μή τε λέγειν ὑπὲρ τῶν τοιούτων , ἀλλὰ ποιεῖν τὰ δίκαια σιγῇ .
εἰ τοίνυν τις ἔροιθ ὑμᾶς ποτέροις μᾶλλον ἂν εἰκότως ποιήσαιθ ὁτιοῦν , τοῖς δεομένοις ἢ τοῖς ἐπιτάττουσιν , οἶδ ὅτι φήσαιτ ἂν τοῖς δεομένοις 0 1 ·
τὸ μὲν γὰρ χρηστῶν , τὸ δ ἀνάνδρων ἀνθρώπων ἔργον ἐστίν 0 .
οὐκοῦν οἱ νόμοι μὲν ἅπαντες προστάττουσιν ἃ χρὴ ποιεῖν , οἱ τιθέντες δὲ τὰς ἱκετηρίας δέονται .
εἰ τοίνυν ἱκετεύειν οὐκ ἔξεστιν , ἦ που νόμον γ ἐπίταγμ ἔχοντ εἰσφέρειν ;
καὶ γὰρ αἰσχρὸν περὶ ὧν μη δὲ χαρίζεσθαι δεῖν ὑπειλήφατε , περὶ τούτων ἀκόντων ὑμῶν ἐᾶν ἅ τινες βούλονται πραχθῆναι 0 .
λέγε τὸν μετὰ τοῦτον ἐφεξῆς .
ὅσων δίκη πρότερον ἐγένετο ἢ εὔθυνα ἢ διαδικασία περί του ἐν δικαστηρίῳ , ἢ ἰδίᾳ ἢ δημοσίᾳ , ἢ τὸ δημόσιον ἀπέδοτο , μὴ εἰσάγειν περὶ τούτων εἰς τὸ δικαστήριον μη δ ἐπιψηφίζειν τῶν ἀρχόντων μηδένα , μη δὲ κατηγορεῖν ἐώντων ἃ οὐκ ἐῶσιν οἱ νόμοι 0 .
τιμοκράτης τοίνυν , ὥσπερ μαρτυρίαν ὧν ἀδικεῖ γράφων , εὐθὺς ἀρχόμενος τοῦ νόμου τ ἀναντί ἔθηκε τούτοις .
ὁ μέν γ οὐκ ἐᾷ περὶ ὧν ἂν ἅπαξ γνῷ δικαστήριον πάλιν χρηματίζειν ·
ὁ δ ἔγραψεν , καὶ εἴ τινι προστετίμηται κατὰ νόμον ἢ κατὰ ψήφισμα , τὸν δῆμον τούτῳ χρηματίζειν , ὅπως ἃ μὲν ἔγνω τὸ δικαστήριον λυθήσεται , καταστήσει δ ἐγγυητὰς ὁ ὀφλών 0 .
καὶ ὁ μὲν νόμος μη δ ἐπιψηφίζειν φησὶ τῶν ἀρχόντων παρὰ ταῦτα μηδένα ·
ὁ δ ἔγραψε τοῖς προέδροις ἐπάναγκες , ἐάν τις καθιστῇ , προσάγειν , καὶ προσέγραψεν ὁπότ ἄν τις βούληται .
τὰς δίκας καὶ τὰς διαίτας , ὅσαι ἐγένοντο ἐπὶ τοῖς νόμοις ἐν δημοκρατουμένῃ τῇ πόλει , κυρίας εἶναι .
οὔ φησι Τιμοκράτης , οὔκουν ὁπόσοις γ ἂν δεσμοῦ προστιμηθῇ .
ὁπόσα δ ἐπὶ τῶν τριάκοντα ἐπράχθη ἢ δίκη ἐδικάσθη , ἢ ἰδίᾳ ἢ δημοσίᾳ , ἄκυρα εἶναι .
εἰπέ μοι , τί δεινότατον πάντες ἂν ἀκούσαντες φήσαιτε , καὶ τί μάλιστ ἂν ἀπεύξαισθε ;
οὐχὶ ταῦτα τὰ πράγμαθ ἅπερ ἦν ἐπὶ τῶν τριάκοντα μὴ γενέσθαι ;
ὁ γοῦν νόμος οὑτοσί , εὐλαβούμενος , ὡς ἐμοὶ δοκεῖ , τὸ τοιοῦτον ἀπεῖπε τὰ πραχθέντ ἐπ ἐκείνων μὴ κύρι εἶναι .
οὑτοσὶ τοίνυν τὴν αὐτὴν κατέγνω παρανομίαν τῶν ἐπὶ τῆς δημοκρατίας πεπραγμένων ἥνπερ τῶν ἐπ ἐκείνων ὑμεῖς 0 ·
ὁμοίως γοῦν ἄκυρα ποιεῖ .
καίτοι τί φήσομεν , ὦ ἄνδρες Ἀθηναῖοι , τοῦτον κύριον τὸν νόμον ἐάσαντες γενέσθαι ;
πότερον τὰ δικαστήρια , ἃ δημοκρατουμένης τῆς πόλεως ἐκ τῶν ὀμωμοκότων πληροῦται , τ αὔτ ἀδικήματα τοῖς ἐπὶ τῶν τριάκοντ ἀδικεῖν 0 ;
καὶ πῶς οὐ δεινόν 0 ;
ἀλλὰ δικαίως ἐψηφίσθαι ;
τίνος οὖν εἵνεκα τὸν λύσοντα ταῦτα νόμον θέσθαι φήσομεν ;
πλὴν εἰ τοῦτό τις εἴποι , μανέντες 0 ·
ἄλλο γὰρ οὐκ ἔστιν εἰπεῖν .
μη δὲ νόμον ἐξεῖναι ἐπ ἀνδρὶ θεῖναι , ἐὰν μὴ τὸν αὐτὸν ἐπὶ πᾶσιν Ἀθηναίοις ἐὰν μὴ ψηφισαμένων μὴ ἔλαττον ἑξακισχιλίων οἷς ἂν δόξῃ κρύβδην ψηφιζομένοις 0 .
οὐκ ἐᾷ νόμον ἀλλ ἢ τὸν αὐτὸν τιθέναι κατὰ τῶν πολιτῶν πάντων , καλῶς καὶ δημοτικῶς λέγων .
ὥσπερ γὰρ τῆς ἄλλης πολιτείας ἴσον μέτεστιν ἑκάστῳ , οὕτω καὶ τούτων ἴσον μετέχειν ἕκαστον ἀξιοῖ .
δι οὓς μὲν τοίνυν οὗτος εἰσέφερεν , ὑμεῖς οὐδὲν ἐμοῦ χεῖρον γιγνώσκετε ·
ἄνευ δὲ τούτων αὐτὸς ὡμολόγησεν μὴ ἐπὶ πᾶσι τὸν αὐτὸν τεθηκέναι , πλὴν περὶ τῶν τελωνῶν καὶ τῶν μισθουμένων καὶ τῶν τούτων ἐγγυητῶν χρῆσθαι προσγράψας τῷ νόμῳ .
οὐκοῦν ὁπότ εἰσίν τινες οὓς ἀφορίζεις , οὐκ ἂν ἔτ εἴης ἐπὶ πᾶσιν τὸν αὐτὸν τεθηκώς .
καὶ μὴν οὐ δ ἐκεῖνό γ ἂν εἴποις , ὡς ὅσοις δεσμοῦ προστιμᾶται , τούτων μάλιστ ἢ τὰ μέγιστ ἀδικοῦσιν οἱ τελῶναι , ὥστε μόνοις αὐτοῖς μὴ μεταδοῦναι τοῦ νόμου 0 .
πολὺ γὰρ δήπου μᾶλλον οἱ προδιδόντες τι τῶν κοινῶν , οἱ τοὺς γονέας κακοῦντες , οἱ μὴ καθαρὰς τὰς χεῖρας ἔχοντες , εἰσιόντες δ εἰς τὴν ἀγοράν , ἀδικοῦσιν .
οἷς ἅπασιν οἱ μὲν ὑπάρχοντες νόμοι δεσμὸν προλέγουσιν , ὁ δὲ σὸς λελύσθαι δίδωσιν .
ἀλλ ἐνταῦθα πάλιν καταμηνύεις ὑπὲρ ὧν ἐτίθεις ·
διὰ γὰρ τὸ μὴ τελωνήσαντας ὀφείλειν αὐτούς , ἀλλὰ κλέψαντας , μᾶλλον δ ἁρπάσαντας τὰ χρήματα , διὰ τοῦτ οὐκ ἐφρόντισας , οἶμαι , τῶν τελωνῶν 0 .
πολλοὺς δ ἄν τις ἔχοι νόμους ἔτι καὶ καλῶς ἔχοντας δεικνύναι , οἷς πᾶσιν ἐναντίος ἐστὶν ὃν οὗτος τέθηκεν .
ἀλλ ἴσως ἐγὼ μέν , εἰ περὶ πάντων ἐρῶ , ἐξωσθήσομαι περὶ τοῦ μη δ ἐπιτήδειον ὅλως ὑμῖν εἶναι τὸν νόμον εἰπεῖν , ὑμῖν δ ὁμοίως ἔνοχος φανεῖται τῇ γραφῇ , καὶ εἰ ἑνὶ τῶν ὄντων νόμων ἐναντίος ἐστίν .
πῶς οὖν μοι δοκεῖ ;
τοὺς μὲν ἄλλους ἐᾶν , περὶ δ οὗ πρότερόν ποτ αὐτὸς οὗτος ἔθηκεν νόμου διελθόντ ἐπ ἐκεῖν ἰέναι τὸ μέρος τῆς κατηγορίας ἤδη , ὡς καὶ μεγάλ ἂν βλάπτοι γενόμενος κύριος τὴν πόλιν .
τὸ μὲν οὖν τοῖς τῶν ἄλλων ἐναντίον εἰσενηνοχέναι νόμον δεινὸν μέν , ἀλλ ἄλλου δεῖται κατηγόρου 0 ·
τὸ δ ὑφ αὑτοῦ πρότερον κειμένῳ νόμῳ τ ἀναντία θεῖναι , τοῦτ ἤδη ποιεῖ κατήγορον αὐτὸν αὑτοῦ γεγενῆσθαι .
ἵν οὖν τοῦτ εἰδῆτε γιγνόμενον , ἀναγνώσεται τὸν νόμον ὑμῖν αὐτὸν ὃν οὗτος ἔθηκεν ·
ἐγὼ δὲ σιωπήσομαι .
τιμοκράτης εἶπεν ·
ὁπόσοι Ἀθηναίων κατ εἰσαγγελίαν ἐκ τῆς βουλῆς ἢ νῦν εἰσιν ἐν τῷ δεσμωτηρίῳ ἢ τὸ λοιπὸν κατατεθῶσι , καὶ μὴ παραδοθῇ ἡ κατάγνωσις αὐτῶν τοῖς θεσμοθέταις ὑπὸ τοῦ γραμματέως τοῦ κατὰ πρυτανείαν κατὰ τὸν εἰσαγγελτικὸν νόμον , δεδόχθαι τοῖς νομοθέταις εἰσάγειν τοὺς ἕνδεκα εἰς τὸ δικαστήριον τριάκονθ ἡμερῶν ἀφ ἧς ἂν παραλάβωσιν , ἐὰν μή τι δημοσίᾳ κωλύῃ , ἐὰν δὲ μή , ὅταν πρῶτον οἷόν τ ᾖ 0 .
κατηγορεῖν δ Ἀθηναίων τὸν βουλόμενον οἷς ἔξεστιν .
ἐὰν δ ἁλῷ , τιμάτω ἡ ἡλιαία περὶ αὐτοῦ ὅ τι ἂν δοκῇ ἄξιος εἶναι παθεῖν ἢ ἀποτεῖσαι .
ἐὰν δ ἀργυρίου τιμηθῇ , δεδέσθω τέως ἂν ἐκτείσῃ ὅ τι ἂν αὐτοῦ καταγνωσθῇ .
ἀκούετ , ὦ ἄνδρες δικασταί 0 ;
λέγ αὐτοῖς αὐτὸ τοῦτο πάλιν .
ἐὰν δ ἀργυρίου τιμηθῇ , δεδέσθω τέως ἂν ἐκτείσῃ .
πέπαυσο .
ἔστιν οὖν ὅπως ἂν ἐναντιώτερά τις δύο θείη τοῦ δεδέσθαι , τέως ἂν ἐκτείσωσι , τοὺς ἁλόντας , καὶ τοῦ καθιστάναι τοὺς αὐτοὺς τούτους ἐγγυητάς , ἀλλὰ μὴ δεῖν ;
ταῦτα τοίνυν κατηγορεῖ Τιμοκράτης Τιμοκράτους , οὐ Διόδωρος , οὐ δ ἄλλος ὑμῶν οὐδεὶς τοσούτων ὄντων τὸ πλῆθος .
καίτοι τίνος ἂν ὑμῖν ἀποσχέσθαι δοκεῖ λήμματος ἢ τί ποιεῖν ἂν ὀκνῆσαι κέρδους εἵνεκα , ὅστις ἐναντί αὐτὸς αὑτῷ νομοθετεῖν ἠξίωσεν , οὐ δὲ τοῖς ἄλλοις τῶν νόμων ἐώντων ;
ἐμοὶ μὲν γὰρ εἵνεκ ἀναιδείας ὁ τοιοῦτος δοκεῖ πᾶν ἂν ἑτοίμως ἔργον ποιῆσαι .
ὥσπερ τοίνυν , ὦ ἄνδρες Ἀθηναῖοι , τῶν περὶ τ ἄλλα κακούργων τοὺς ὁμολογοῦντας ἄνευ κρίσεως κολάζειν οἱ νόμοι κελεύουσιν , οὕτω δίκαιον καὶ τούτου , ἐπειδὴ τοὺς νόμους κακουργῶν εἴληπται , μὴ δόντας λόγον μη δ ἐθελήσαντας ἀκοῦσαι καταψηφίσασθαι 0 ·
ὡμολόγηκε γὰρ θατέρῳ νόμῳ τόνδε τιθεὶς ἀδικεῖν .
ὅτι μὲν τοίνυν καὶ παρὰ τούτους τοὺς νόμους καὶ παρὰ τοὺς προειρημένους , καὶ μικροῦ δέω παρὰ πάντας εἰπεῖν τοὺς ὄντας ἐν τῇ πόλει , τέθηκε τὸν νόμον , οἶμαι δῆλον ἅπασιν ὑμῖν εἶναι .
θαυμάζω δ αὐτοῦ τί ποτε καὶ τολμήσει λέγειν περὶ τούτων .
οὔ τε γὰρ ὡς οὐκ ἐναντίος ἔσθ ὁ νόμος τοῖς ἄλλοις δεικνύειν ἕξει , οὔ θ ὡς δι ἀπειρίαν ἰδιώτην αὐτὸν ὄντα τοῦτ ἔλαθεν δύναιτ ἂν πεῖσαι ·
πάλαι γὰρ μισθοῦ καὶ γράφων καὶ νόμους εἰσφέρων ὦπται .
καὶ μὴν οὐ δ ἐκεῖνό γ ἔνεστιν αὐτῷ , ἀδίκημα μὲν εἶναι τὸ πρᾶγμ ὁμολογῆσαι , συγγνώμης δὲ τυχεῖν ἀξιοῦν ·
οὐ γὰρ ἄκων οὐ δ ὑπὲρ ἠτυχηκότων οὐ δ ὑπὲρ συγγενῶν καὶ ἀναγκαίων αὐτῷ τεθηκὼς φαίνεται τὸν νόμον , ἀλλ ἑκὼν ὑπὲρ μεγάλ ἠδικηκότων ὑμᾶς , οὐδὲν προσηκόντων αὐτῷ , πλὴν εἰ συγγενεῖς ὑπολαμβάνειν φησὶν τοὺς μισθουμένους αὐτόν 0 .
ὡς τοίνυν οὐ δ ἐπιτήδειον νόμον ὑμῖν οὐ δὲ συμφέροντ εἰσενήνοχεν , τοῦτ ἤδη πειράσομαι νυνὶ δεικνύειν .
οἶμαι δὴ πάντας ἂν ὑμᾶς ὁμολογῆσαι , δεῖν τὸν ὀρθῶς ἔχοντα νόμον καὶ συνοίσειν μέλλοντα τῷ πλήθει πρῶτον μὲν ἁπλῶς καὶ πᾶσι γνωρίμως γεγράφθαι , καὶ μὴ τῷ μὲν εἶναι ταυτὶ περὶ αὐτοῦ νομίζειν , τῷ δὲ ταυτί 0 .
ἔπειτ εἶναι δυνατὰς τὰς πράξεις ἃς δεῖ γίγνεσθαι διὰ τοῦ νόμου 0 ·
εἰ γὰρ αὖ καλῶς μὲν ἔχοι , μὴ δυνατὸν δέ τι φράζοι , εὐχῆς , οὐ νόμου διαπράττοιτ ἂν ἔργον .
πρὸς δὲ τούτοις μηδενὶ τῶν ἀδικούντων φαίνεσθαι μηδεμίαν διδόντα ῥᾳστώνην .
εἰ γὰρ δημοτικόν τις ὑπείληφεν τὸ πράους εἶναι τοὺς νόμους , τίσιν τούτοις προσεξεταζέτω , κ ἄνπερ ὀρθῶς βούληται σκοπεῖν , εὑρήσει τοῖς κρίνεσθαι μέλλουσιν , οὐ τοῖς ἐξεληλεγμένοις ·
ἐν μὲν γὰρ τοῖς ἄδηλον εἴ τις ἔστ ἀδίκως διαβεβλημένος , τοῖς δ οὐ δὲ λόγος λείπεται τὸ μὴ οὐ πονηροῖς εἶναι 0 .
τούτων τοίνυν ὧν διεξελήλυθ ἐγὼ νῦν οὐ δ ὁτιοῦν οὗτος ἔχων ὁ νόμος φανήσεται , τ ἀναντία δ ἑξῆς πάντα .
πολλαχόθεν μὲν οὖν ἄν τις ἔχοι τοῦτο διδάσκειν , μάλιστα δὲ τὸν νόμον αὐτὸν ὃν τέθηκε διεξιών .
ἔστι γὰρ οὐ τὸ μὲν αὐτοῦ καλῶς κείμενον , τὸ δ ἡμαρτημένον , ἀλλ ὅλος ἐξ ἀρχῆς , ἀπὸ τῆς πρώτης συλλαβῆς μέχρι τῆς τελευταίας , ἐφ ὑμῖν κεῖται .
λαβὲ δ αὐτοῖς τὴν γραφὴν αὐτήν , καὶ μέχρι τοῦ πρώτου μέρους ἀνάγνωθι τὸν νόμον ·
ῥᾷστα γὰρ οὕτως ἐγώ τε διδάξω καὶ ὑμεῖς μαθήσεσθ ἃ λέγω .
ἐπὶ τῆς Πανδιονίδος πρώτης δωδεκάτῃ τῆς πρυτανείας τῶν προέδρων ἐπεψήφισεν Ἀριστοκλῆς Μυρρινούσιος , Τιμοκράτης εἶπεν ·
καὶ εἴ τινι τῶν ὀφειλόντων τῷ δημοσίῳ προστετίμηται κατὰ νόμον ἢ κατὰ ψήφισμα δεσμοῦ ἢ τὸ λοιπὸν προστιμηθῇ , εἶναι αὐτῷ ἢ ἄλλῳ ὑπὲρ ἐκείνου ἐγγυητὰς καταστῆσαι 0 .
αὐτίκα γὰρ καθ ἕκαστον ἀναγνώσει .
τουτὶ πάντων , ὦ ἄνδρες δικασταί , τῶν γεγραμμένων ἐν τῷ νόμῳ σχεδόν ἐστι δεινότατον .
οἶμαι γὰρ οὐ δὲ ἕν ἀνθρώπων ἄλλον τολμῆσαι , νόμον εἰσφέροντ ἐπὶ τῷ χρῆσθαι τοὺς πολίτας αὐτῷ , τὰς κατὰ τοὺς πρότερον κυρίους νόμους κρίσεις γεγενημένας ἐπιχειρῆσαι λύειν .
τοῦτο τοίνυν οὑτοσὶ Τιμοκράτης ἀναιδῶς καὶ οὐ δ ἀποκρυψάμενος πεποίηκεν , γράψας διαρρήδην καὶ εἴ τινι τῶν ὀφειλόντων τῷ δημοσίῳ προστετίμηται κατὰ νόμον ἢ κατὰ ψήφισμα δεσμοῦ ἢ τὸ λοιπὸν προστιμηθῇ .
περὶ μὲν δὴ τῶν μελλόντων εἴ τι δίκαιον ἔπεισεν ὑμᾶς , οὐκ ἂν ἠδίκει ·
περὶ δ ὧν δικαστήριον ἔγνωκεν καὶ τέλος ἔσχηκεν , πῶς οὐ δεινὰ ποιεῖ νόμον εἰσφέρων δι οὗ ταῦτα λυθήσεται ;
ὥσπερ ἂν εἴ τις ἐάσας κύριον τὸν τούτου γενέσθαι νόμον γράψει ἕτερον τοιόνδε καὶ εἴ τινες , ὠφληκότες χρήματα καὶ δεσμοῦ προστετιμημένον αὐτοῖς , ἐγγυητὰς κατέστησαν κατὰ τὸν νόμον , μὴ εἶναι τὴν διεγγύησιν αὐτοῖς , μη δὲ τὸ λοιπὸν ἐξεγγυᾶν μηδένα 0 .
ἀλλ οὔ τε ταῦτα ποιήσειεν ἂν οὐδεὶς ὑγιαίνων , οἶμαι , σύ τ ἐκεῖνα λύων ἠδίκεις .